CELEX: 62008TN0379
Language: mt
Date: 2008-09-11 00:00:00
Title: Kawża T-379/08: Rikors ippreżentat fil- 11 ta' Settembru 2008 — Mustang vs UASI — Decathlon (rappreżentazzjoni ta' linja mmewwġa)

6.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 313/35
            
         Rikors ippreżentat fil-11 ta' Settembru 2008 — Mustang vs UASI — Decathlon (rappreżentazzjoni ta' linja mmewwġa)
   (Kawża T-379/08)
   (2008/C 313/64)
   Lingwa tar-rikors: Il-Ġermaniż
   Partijiet
   
      Rikorrenti: Mustang — Bekleidungswerke GmbH + Co. KG (Künzelsau, il-Ġermanja) (rappreżentanti: A. Klett u K. Weimer, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Decathlon SA (Villeneuve d'Ascq, Franza)
   Talbiet tar-rikorrenti
   
               —
            
            
               tannulla d-Deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tat-8 ta' Lulju 2008, fil-Każ R 859/2007-4 u
            
         
               —
            
            
               tikkundanna lill-konvenut għall-ispejjeż ta' din il-kawża, kif ukoll tal-proċedimenti quddiem il-Bord tal-Appell, inklużi l-ispejjeż neċessarji għar-rikorrenti fiż-żewġ proċedimenti.
            
         Motivi u argumenti prinċipali
   
      Applikant għat-trade mark Komunitarja: ir-rikorrenti
   
      Trade mark Komunitarja kkonċernata: trade mark figurattiva li tirrappreżenta linja mmewwġa għal prodotti fil-klassijiet 3, 18 u 25 — applikazzjoni Nru 4 081 352
   
      Proprjetarju tat-trade mark jew tas-sinjal invokat in sostenn tal-oppożizzjoni: Decathlon SA
   
      Trade mark jew sinjal invokat in sostenn tal-oppożizzjoni: trade mark figurattiva nazzjonali u internazzjonali li tirrappreżenta linja bajda mmewwġa fuq sfond iswed għal prodotti fil-klassijiet 3, 18 u 25
   
      Deċiżjoni tad-Diviżjoni tal-Oppożizzjoni: oppożizzjoni milqugħa
   
      Deċiżjoni tal-Bord tal-Appell: rikors miċħud
   
      Motivi invokati: ksur tal-Artikolu 8(1)(b) tar-Regolament tal-Kunsill (KE) Nru 40/94 minħabba li t-trade marks kunfliġġenti ma juru l-ebda xebh viżwali, fonetiku jew kunċettwali, li jista' joħloq probabbiltà ta' konfużjoni.